
Sihtasutuse Narva Muuseumi asutajaõiguste teostaja 

ja nõukogu liikme määramine ning asutamislepingu ja põhikirja
eelnõu kooskõlastamine
1. Asjaolud ja menetluse käik

Narva Linnavolikogu 17.05.2012 otsusega nr 57 otsustati osaleda SA Narva Muuseum asutamisel. Volikogule teadmiseks oli esitatud SA Narva Muuseum asutamisleping ja põhikiri. SA Narva Muuseum asutajaks on Narva linn ja Eesti Vabariik.
Sihtasutuse eesmärk on Narva linna ja piirkonna ajaloo ning arhitektuuri-, kultuuri- ja looduspärandi tutvustamine ja populariseerimine ning seeläbi Eesti ajaloo tundmise kasvatamine, Narva linnuse ja bastionide säilimise ja arendamise tagamine ning Narva linna ja piirkonna konkurentsivõime tugevdamine.
2. Õiguslikud alused

2.1. Kohaliku omavalitsuse korralduse §35 lõike 4 kohaselt kui sihtasutusel on mitu asutajat või kui äriühingus osaleb lisaks linnale või vallale ka teisi osanikke või aktsionäre, samuti kui vald või linn osaleb liikmena mittetulundusühingus, otsustab osalemise ja selle lõpetamise valla- või linnavolikogu. Muus osas teostab osaniku-, aktsionäri-, asutaja- või liikmeõigusi valla- või linnavalitsuse poolt nimetatud isik.
2.2. Kohaliku omavalitsuse korralduse §35 lõike 5 on vallal või linnal õigus oma ülesannete täitmiseks sõlmida lepinguid.

2.3. Narva linna põhimääruse punkti 5.3.4 linnapea esindab Narva linna ja linnavalitsust seaduse, käesoleva Põhimääruse ja linnavolikogu poolt ettenähtud pädevuse alusel, omab allkirjaõigust.
2.4. Sihtasutuste seaduse §6 lõike 2 kohaselt asutamisotsusega kinnitavad asutajad asutamisotsuse lisana ka sihtasutuse põhikirja.
3. Otsus

3.1. Määrata sihtasutuse SA Narva Muuseum asutajaõiguste teostajaks Tarmo Tammiste, sealhulgas volitada asutajaõiguste teostajat esindama Narva linna sihtasutuse asutamislepingu allakirjutamisel. 
3.2. Määrata SA Narva Muuseum asutamisel nõukogu liikmeteks Tarmo Tammiste (ik 36208175216), Vadim Orlov (ik 37208113720) ja Larissa Olenina (ik 45511203727);
3.3. Kooskõlastada käesolevale korraldusele lisatud Eesti vabariigi ja Narva linna vahel SA Narva Muuseum asutamislepingu ja põhikirja eelnõu (vt lisa 1). 

4. Rakendussätted

4.1.  Linnakantselei teha korraldus teatavaks Kultuurministeeriumile ja Narva Linnavolikogule.
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
4.3.  Korraldus jõustub seaduses sätestatud korras.

 
Tarmo Tammiste

Linnapea 





Ants Liimets








Linnasekretär

